# **DECIZIA ETAPEI DE ÎNCADRARE**

## Nr. număr din zz.ll.aaaa

DRAFT 09.10.2017

Ca urmare a solicitării de emitere a acordului de mediu adresate de **Primaria Comunei Criseni**, cu sediul în Str. Str. Principala, Nr. 304, Crişeni , Judetul Sălaj, ...., înregistrată la APM Salaj cu nr. 5003/30.08.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 09.10.2017, că proiectul: **Execuție foraj apă geotermală la ștrandul din localitatea Crișeni , județul Sălaj** propus a fi amplasat în comuna Crișeni, satul Crișeni, nr. FN, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2 lit. d) și (i);

 b) Caracteristicile proiectului: ;

b1) mărimea proiectului: Proiectarea soluției optime pentru asigurarea necesarului de apă, pentru ștrandul din loc. Crișeni,s-a aprobat prin executarea unui foraj de exploatare cu adâncimea de 375 m, cu licență de exploatare nr. 20264/12.07.2017 emisă de ANRM.

Licența a fost acordată pentru o perioadă de 3 ani contractuali și are termenul de valabilitate până în data de 06.08.2020.

- Prin proiect se propune:

1. - Lucrari de foraj – executie:

Forajul se va executa în incinta fostului ștrand din loc. Criseni și va avea adancimea de 375 m.

Forajul se va executa în sistem rotativ, cu circulatie inversă.

Caracteristicile forajului :

1. Faza săpare, intervalul 0 – 20.00 m se va săpa cu borhsapa Dn = 609 mm pâna la adâncimea de 20.00 m.

Săparea se va executa prin sistem hidraulic rotativ cu instalatia de foraj utilizata dispunând de o sarcină la cârlig suficienta pentru realizarea programului prevazut (FA 20).

b). Faza săpare, intervalul 20 – 375 m se va săpa cu sapa cu role sau lame Dn = 444.5 mm pana la adancimea proiectata.

c.)Săparea se va executa prin sistem hidraulic rotativ cu circulatie inversa, instalatia de foraj utilizata dispunand de o sarcină la cârlig suficientă pentru realizarea programului prevazut (FA).

1. Forajul va fi echipat pentru exploatare cu coloană din PVC Dn 195 +165 mm și pompa submersibilă.
2. Pe baza datelor de debit si nivel hidrodinamic obtinute din forajele de exploatare proiectate si tinand seama de înăltimea de pompare necesară, de pierderile hidraulice pe conducta de refulare pâna in cabina, în capul de pompare si de presiunea necesară la intrarea in statia de tratare, se vor dimensiona pompele submersibile. Acestea vor fi de tipul pompelor cilindrice verticale multietajate de provenienta Grundfos, Willo sau echivalent.
3. Pompa va fi introdusa la aproximativ 20-25 m adâncime deasupra nivelului dinamic cu coloana de PEHD Dn 63 mm.
4. Sonda este proiectată să furnizeze debit de aproximativ 4 - 5 l/s.

b3) utilizarea resurselor naturale: - nu este cazul .

**Alimentarea cu apă** : de la rețeaua de apă a localității Crișeni .

**Alimentarea cu apă în scop tehnologic** : Fluidul de foraj necesar în procesul tehnologic este de tip dispersat, bentonită în apă dulce tratat cu fluidizanți și reductoride filtrare .

 Fluidului de foraj va fi stocat în două batale de decantare cu V1= 50 mc, iar cele de tragere cu V2= 30 mc ( minim 1,5 ori volumul găurii de sondă) ;

Energia termică : - este asigurată de la S.C.Electrica SA;

b4) evacuarea apelor uzate: – nu este cazul ;

b5) producţia de deşeuri: respectarea prevederilor cf. Legii nr. 211/15.11.2011 (r1) privind regimul deșeurilor cu modificările ulterioare, în perioada de execuție a proiectului vor rezulta deșeurile care vor fi colectate selectiv și se vor valorifica/elimina numai prin operatori economici autorizați;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 62 din 24.08.2017 emis de Primăria Comunei Crișeni , terenul se află situat în intravilanul, localităților Crișeni și este proprietatea com. Crișeni cf. extras carte funciară nr. 50313 în suprafața de 11300 mp ;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

1. Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 *,, În situația în care , după emiterea acordului de mediu și înaintea obținerii aprobării de dezvoltare , proiectul a suferit , modificări, titularul proiectului este obligat să notifice în scris autoritatea publică pentru protecția mediului emitentă asupra acestor modificări’’*;
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;
3. Respectarea prevederilor actelor/avizelor emise de alte autorităţi pentru prezentul proiect;
4. Respectarea prevederilor Ord. MS nr. 119/2014, privind nivelul de zgomot;
5. Realizarea reţelelor de canalizare etanşe pentru a preveni poluarea solului şi a pânzei freatice;
6. Interzicerea depozitării direct pe sol a deşeurilor sau a materialelor cu pericol de poluare;
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
8. Împrejmuirea zonei de lucru;
9. Excavarea terenului vegetal;
10. Excavarea terenului pentru batal ;
11. Stabilirea modului de evacuare a detritusului;
12. Stabilirea modului de evacuare a fluidului de foraj;
13. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.
14. La sedinta CAT din data de 09.10.2017 au fost solicitate următoareacte/avize:

Aviz SGA , aviz ANIF

Respectarea prevederilor din Avizul de gospodărire al apelor nr. șșș eliberat de Administrația Bazinală de Apă Someș Tisa .........................................

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **dr. ing. Aurica GREC**

 **Şef serviciu Avize, Acorduri, Autorizații,**

 **ing. Gizella Balint**

 Întocmit,

 ing. Filomela POP